
[bookmark: _Toc6303566]1.	Vispārīgā informācija
1.1.	Struktūra
	Vispārīgo prasību dokuments ir daļa no iepirkuma procedūras nolikuma (turpmāk – Nolikums) un satur vispārīgās prasības, kas attiecas uz to iepirkuma procedūru, kuras profilā vispārīgo prasību dokuments pievienots.
Specifiskā Nolikuma informācijas daļa (informācija par pasūtītāju, detalizēta informācija par iepirkuma priekšmetu, piegādātāju kvalifikācijas prasības, tehniskās specifikācijas un finanšu piedāvājuma prasības, vispārīgās vienošanās projekts, veidlapas u.c. informācija) kā daļa no Nolikuma ir pieejama attiecīgās iepirkuma procedūras profila datos. 
1.2.	Publiskās personas 
1.2.1.	Pasūtītājs – Valsts digitālās attīstības aģentūra, adrese – Alberta iela 10, Rīga, LV-1010.
1.2.2.	Pircēji – e-pasūtījumu apakšsistēmā reģistrēta valsts pārvaldes vai pašvaldības iestāde, pašvaldība, cita atvasināta publiska persona vai tās institūcija, kas uzskatāma par pasūtītāju Publisko iepirkumu likuma vai Sabiedrisko pakalpojumu sniedzēju iepirkumu likuma izpratnē vai e-pasūtījumu apakšsistēmā reģistrēta Latvijas Republikas teritorijā esoša Eiropas Savienības iestāde, izpildaģentūra vai struktūra, kas uzskatāma par līgumslēdzēju iestādi.
1.3.	Piegādātāji
1.3.1.	Lai piegādātājs iesniegtu piedāvājumu Elektronisko iepirkumu sistēmas e-konkursu apakšsistēmā (turpmāk – e-konkursu apakšsistēma) izsludinātā iepirkuma procedūrā, tas reģistrējas Elektronisko iepirkumu sistēmā (reģistrācijas informāciju sk. šeit: 
https://www.eis.gov.lv/EIS/Publications/PublicationView.aspx?PublicationId=4&systemCode=CORE) vai piedāvājumu e-konkursu apakšsistēmā iesniedz, izmantojot citu informācijas sistēmu, kas paredzēta elektroniskai piedāvājumu iesniegšanai un kas ir spējīga sadarboties ar e-konkursu apakšsistēmu atbilstoši to normatīvo aktu regulējumam, kas nosaka elektroniskai pieteikumu un piedāvājumu iesniegšanai izmantojamo informācijas sistēmu tehniskās prasības.
1.3.2.	Pretendents, ja tas piesaista apakšuzņēmēju/-us vai apakšuzņēmēja apakšuzņēmēju/-us (kuru sniedzamo pakalpojumu vērtība ir vismaz 10 000 euro (desmit tūkstoši euro) no kopējās iepirkuma līguma vērtības), e-konkursu apakšsistēmā šā iepirkuma sadaļā norāda visus piesaistītos apakšuzņēmējus un tiem nododamo līguma apjomu, aizpildot e-konkursu apakšsistēmā informāciju par apakšuzņēmēju attiecīgā piedāvājuma šķirkļa “Pretendents” sadaļā “Apakšuzņēmēji”. 
1.4.	Vispārīgās vienošanās darbības vieta un laiks	
1.4.1.	Iepirkuma procedūras rezultātā tiek slēgta vispārīgā vienošanās, kuras darbības termiņš ir 36 (trīsdesmit seši) mēneši no vispārīgās vienošanās spēkā stāšanās dienas.
Nolūkā nodrošināt Elektronisko iepirkumu sistēmas e-pasūtījumu apakšsistēmas e-kataloga darbības nepārtrauktību, e-iepirkumu sistēmas uzturētājs, noformējot un nosūtot attiecīgu paziņojumu, var vienpusēji mainīt vispārīgās vienošanās noteikto darbības termiņu, pieskaņojot šīs vispārīgās vienošanās darbības beigu datumu turpmāk secīgi slēdzamās vispārīgās vienošanās darbības sākuma datumam.
Ja vispārīgās vienošanās darbības termiņš tiek pagarināts, tas nepārsniedz 48 (četrdesmit astoņus) mēnešus no vispārīgās vienošanās spēkā stāšanās dienas.
	Vispārīgās vienošanās darbības termiņš šajā punktā noteiktajā kārtībā var tikt saīsināts, ja kopš vispārīgās vienošanās spēkā stāšanās dienas ir pagājuši vismaz 12 (divpadsmit) mēneši un atlikušais vispārīgās vienošanās darbības termiņš pēc tā saīsināšanas nav mazāks par 3 (trim) mēnešiem.
Vispārīgās vienošanās darbības termiņa pagarināšanas obligāts priekšnosacījums ir tirgū pieejamā un Elektronisko iepirkumu sistēmas e-pasūtījumu apakšsistēmas lietotājiem nepieciešamā preču vai pakalpojumu klāsta būtisku izmaiņu neesamība.
1.4.2.	Vispārīgās vienošanās darbības vieta – Latvijas Republikas teritorija.
1.5.	Vispārīgās vienošanās izpildes vieta 
Preces piegāde vispārīgās vienošanās ietvaros ir paredzēta visā Latvijas Republikas teritorijā, pamatojoties uz e‑pasūtījumu apakšsistēmā noslēgto darījumu.
[bookmark: _Toc59334724][bookmark: _Toc61422127]1.6.	Piedāvājumu šifrēšana
1.6.1.	E-konkursu apakšsistēma nodrošina iesniegto piedāvājumu aizsardzību un pirmā līmeņa šifrēšanu.
1.6.2.	Ja pretendents piedāvājuma datu aizsardzībai izmantojis piedāvājuma papildu šifrēšanu (saskaņā ar 1.7.1.3.apakšpunktu), pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Elektronisko iepirkumu sistēmas e-konkursu apakšsistēmas paredzētajā ekrānformas laukā jāievada elektroniskā atslēga ar paroli šifrētā dokumenta atvēršanai.
1.6.3.	Ja piedāvājumu atvēršanas sanāksmes laikā piedāvājumu, kas iesniegts, izmantojot šifrēšanas līdzekļus, nevar atvērt, vai 1.6.2.apakšpunktā noteiktajā laikā nav iesniegta atvēršanas atslēga, komisija lems par piedāvājuma noraidīšanu kā neiesniegtu.
1.6.4.	Pretendentam jāņem vērā, ka e-konkursu apakšsistēmā ir pārbaudīta un tiek atbalstīta šifrēšana ar šādiem nosacījumiem:
	
	
	

	
	Šifrēšanas raksturlielumi:
	

	
	Šifrēšanas atslēga:
	RSA, ar 2048 bitu atslēgas garumu
	

	
	Šifrēšanas algoritms:
	AES-256
	

	
	Hash algoritms:
	SHA-256
	

	
	
	

	
	Pārbaudītā šifrēšanai izmantojamā programmatūra:
	

	
	GoAnywhere OpenPGP Studio
http://www.goanywheremft.com/products/openpgp-studio
	

	
	
	

	
	Citas zināmās šifrēšanas programmatūras, kas izmanto atbilstošo šifrēšanas algoritmu, bet kuru saderība nav pārbaudīta:
	

	
	.net OpenPGP Library Box Shot
	

	
	PGP ® 2.x – 10.x
	

	
	Symantec Encryption Desktop
	

	
	PGP ® Command Line
	

	
	McAfee E-Business Server
	

	
	GnuPG (gpg), Gpg4Win, WinPT
	

	
	Authora EDGE
	

	
	Articsoft FileAssurity
	

	
	
	


[bookmark: _Toc59334727][bookmark: _Toc61422130]1.7.	Piedāvājuma noformēšana
1.7.1.	Piedāvājums jāiesniedz elektroniski e-konkursu apakšsistēmā, ievērojot šādas pretendenta izvēles iespējas:
1.7.1.1. 	izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
1.7.1.2.	elektroniski aizpildāmos dokumentus elektroniski sagatavojot ārpus e‑konkursu apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
1.7.1.3.	elektroniski sagatavoto piedāvājumu šifrējot ārpus e‑konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām). 
1.7.2.	Sagatavojot piedāvājumu, pretendents ievēro, ka:
1.7.2.1.	pieteikuma veidlapa, tehniskais un finanšu piedāvājums saskaņā ar e‑konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā;
1.7.2.2.	iesniedzot piedāvājumu, pretendents to paraksta ar Elektronisko iepirkumu sistēmas piedāvāto elektronisko parakstu vai ar drošu elektronisko parakstu un laika zīmogu. Piedāvājumu (tā daļas, ja tās paraksta atsevišķi) paraksta pretendentu pārstāvēttiesīgā persona, pievienojot pārstāvību apliecinošu dokumentu (piemēram, pilnvaru). 
1.7.3. 	Piedāvājums jāiesniedz latviešu valodā, kvalifikāciju apliecinošie dokumenti (piemēram, sertifikāti un citi dokumenti, kurus negatavo pats pretendents) var tikt iesniegti citā valodā ar pievienotu pretendenta apliecinātu tulkojumu latviešu valodā. 
1.7.4.	Ja pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 41. panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
1.7.6.	Iesniedzot piedāvājumu, pretendents pilnībā atzīst visus Nolikumā (t.sk. Nolikuma pielikumos un formās, kuras ir ievietotas e-konkursu apakšsistēmā šā iepirkuma profila sadaļās) ietvertos nosacījumus.
1.7.7.	Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam jānodrošina, ka piedāvājuma struktūras tehniskā integritāte nav bojāta un noteiktajā laikā (ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas) Elektronisko iepirkumu sistēmas e-konkursu apakšsistēmā jāiesniedz derīga elektroniska atslēga un parole šifrētā dokumenta atvēršanai.
Ja piedāvājums saturēs kādu no šajā punktā minētajiem riskiem, tas netiks izskatīts.
1.8.	Cita informācija
1.8.1.	Informācijas apmaiņa procedūras ietvaros notiek Publisko iepirkumu likumā noteiktajā kārtībā, izmantojot elektroniskos saziņas līdzekļus. Procedūras ietvaros visa korespondence ieinteresētajiem piegādātājiem un pretendentiem tiek nosūtīta, izmantojot uzņēmuma e-adresi (e-adreses darbības traucējumu  gadījumā izmantojot uzņēmuma oficiālo e-pasta adresi, kas uzņēmumam norādīta Uzņēmumu reģistrā). Gadījumā, ja iepirkuma komisija konstatē, ka ieinteresētais piegādātājs vai pretendents nav reģistrējies Elektronisko iepirkumu sistēmā (ja piedāvājums iesniegts, izmantojot citu informācijas sistēmu 1.3.1.apakšpunktā noteiktā kārtībā), saziņa ar viņu notiek uz iesniegumā vai piedāvājumā norādīto e-pasta adresi.
1.8.2.	Piedāvājumi tiks atvērti vienlaikus atklātā sanāksmē, pircēja profilā (iepirkuma dokumentu šķirklī) publicējot katra pretendenta nosaukumu, piedāvājumu iesniegšanas datumu un laiku un piedāvāto cenu, kopā ar iesniegto finanšu piedāvājumu datnēm.
[bookmark: _Toc59334728][bookmark: _Toc61422133][bookmark: _Toc6303567]2.	Informācija par iepirkuma priekšmetu
2.1. 	Pretendents var iesniegt piedāvājumu par jebkuru iepirkuma priekšmeta daļu, sadaļu vai pozīciju, aizpildot piedāvājumu par vismaz vienu pozīciju.
[bookmark: _Toc59334730][bookmark: _Toc61422135][bookmark: _Toc6303568]3.	Pretendentu atlases prasības un iesniedzamie dokumenti
[bookmark: _Toc53909470][bookmark: _Toc61422136][bookmark: _Toc53909471][bookmark: _Toc61422137][bookmark: _Toc59334731]3.1. 	Vispārējie nosacījumi Pretendenta dalībai iepirkuma procedūrā 
	Vispārējie nosacījumi pretendenta dalībai iepirkuma procedūrā (tostarp iesniedzamie dokumenti) ir pieejami e-konkursu apakšsistēmā šā iepirkuma sadaļā.
3.2.	Pretendenta kvalifikācijas prasības 
	Pretendenta kvalifikācijas prasības (tostarp iesniedzamie dokumenti) ir pieejamas e-konkursu apakšsistēmā šā iepirkuma sadaļā.
[bookmark: _Toc61422141][bookmark: _Toc61422142]3.3.	Tehniskais piedāvājums
Pretendents iesniedz tehnisko piedāvājumu atbilstoši e-konkursu apakšsistēmā šīs iepirkuma procedūras sadaļā publicētajām prasībām un veidlapām.
3.4.	Finanšu piedāvājums
	Pretendents iesniedz finanšu piedāvājumu atbilstoši e-konkursu apakšsistēmā šīs iepirkuma procedūras sadaļā publicētajām prasībām un veidlapām.
[bookmark: _Toc243284113][bookmark: _Toc6303569]4.	Piedāvājumu vērtēšanas un izvēles kritēriji
[bookmark: _Toc61422148][bookmark: _Toc59334738]4.1.	Pretendentu vērtēšana
4.1.1.	Komisija atlasa pretendentus saskaņā ar izvirzītajām kvalifikācijas prasībām, pārbauda piedāvājumu atbilstību Nolikumā un tehniskajā specifikācijā noteiktajām prasībām, noformējuma prasībām, kas var ietekmēt piedāvājuma būtību vai tā tiesiski saistošo raksturu pretendentam, un izvēlas piedāvājumu vai piedāvājumus saskaņā ar izraudzīto piedāvājuma izvēles kritēriju, tai skaitā 1.6.3.apakšpunktā minētajā gadījumā.
4.1.2.	Komisija vērtē pretendentus (t.sk. arī apakšuzņēmējus atbilstoši Publisko iepirkumu likuma 1. panta 1.punkta nosacījumiem) saskaņā ar 3.1., 3.2. un 4.1.apakšpunktu, lai pārliecinātos, vai pretendents atbilst Nolikumā noteiktajām pretendentu atlases, minimālajām kvalifikācijas prasībām un pretendentu izslēgšanas gadījumiem. 
4.2.	Piedāvājumu vērtēšana
4.2.1.	Komisija pārbauda pretendentu iesniegto tehnisko piedāvājumu atbilstību 3.3.apakšpunkta prasībām un tehniskajai specifikācijai (pārbaudes laikā komisija ir tiesīga pieprasīt pretendentiem iesniegt vai uzrādīt dokumentus vai citu pierādījumus, ja tie nepieciešami piedāvājumu atbilstības apliecināšanai).
[bookmark: _Hlk185324268]4.2.2.	Komisija pārbauda pretendentu iesniegto finanšu piedāvājumu atbilstību 3.4.apakšpunkta prasībām, kā arī pārbauda, vai pretendentu finanšu piedāvājumos nav aritmētisko kļūdu.  
4.3.	Vispārīgās vienošanās (iepirkuma līguma) slēgšanas tiesību piešķiršana 
4.3.1. 	Komisija vispārīgās vienošanās slēgšanai katrā iepirkuma priekšmeta 3. daļas atsevišķā pozīcijā izvēlas tos pretendentus, kuri pirms Publisko iepirkumu likuma 42. panta otrajā daļā minēto izslēgšanas minēto izslēgšanas iemeslu (izņemot 42. panta otrās daļas 8. un 9.punktā norādītos izvēles (fakultatīvos) izslēgšanas iemeslus) pārbaudes ir iesnieguši atbilstošus piedāvājumus un kuru piedāvātā līgumcena attiecīgajā pozīcijā nepārsniedz 66% (sešdesmit sešus procentus) virs šajā pozīcijā piedāvāto līgumcenu vidējās cenas, kas tiek aprēķināta (vidējā vērtība un piedāvājumu salīdzināšanas robežcena tiek noapaļota atbilstoši matemātikas likumiem līdz 2 (divām) zīmēm aiz decimālatdalītāja), saskaitot attiecīgajā pozīcijā visu piegādātāju piedāvātās līgumcenas un izdalot ar attiecīgo piegādātāju skaitu. Gadījumā, ja uz kādu pretendentu atteiksies Publisko iepirkumu likuma 42. panta otrajā daļā minētie izslēgšanas nosacījumi, atkārtota piedāvāto līgumcenu vidējās cenas aprēķināšana netiks veikta. 
[bookmark: _Hlk150849301]4.3.2.	Saimnieciski visizdevīgākais piedāvājums tiek noteikts katras iepirkuma priekšmeta 1. un 2.daļas pozīcijas ietvaros, ņemot vērā pretendenta piedāvātās konkrētā ražotāja preces iepirkuma priekšmeta 1. un 2.daļas pozīcijās, par kurām pretendents iesniedzis piedāvājumu attiecīgajā iepirkuma priekšmeta daļā un kuras atzītas par atbilstošām tehniskās specifikācijas prasībām. Iepirkuma komisija piedāvājumu vērtē pēc visiem iepirkuma procedūras dokumentos norādītajiem vērtēšanas kritērijiem. Pēc vērtējumu apkopošanas iepirkuma komisija nosaka pretendentam piešķiramo punktu skaitu. Veicot piedāvājumu vērtēšanu atsevišķajā pozīcijā, atsevišķajā kritērijā iegūtais kopējais punktu skaits netiek noapaļots, bet tiek noteikts ar precizitāti 2 (divas) zīmes aiz decimālatdalītāja. Vērtēšanā visos kritērijos iegūtais kopējais punktu skaits katrā atsevišķajā pozīcijā tiek noapaļots līdz veselam skaitlim atbilstoši matemātikas likumiem.
1.daļa “LED spuldzes un gaismas paneļi”
	
	Saimnieciski izdevīgākā piedāvājuma vērtēšanas kritēriji
	Maksimālā skaitliskā vērtība

	A
	Piedāvātā spuldzes cena (bez PVN)
	40

	B
	Energoefektivitātes klase
	30

	C
	Ekspluatācijas laiks
	30

	
	Maksimālais iespējamais kopējais punktu skaits
	100



1. Kritērijā „Piedāvātā spuldzes cena (bez PVN)” piedāvājumam ar viszemāko cenu (lētākā piedāvājuma cena) tiek piešķirts maksimālais punktu skaits (40), bet pārējiem piedāvājumiem punkti tiks aprēķināti saskaņā ar formulu:

P=A(min)/A(vērt)*P(max), kur:
A(min) – zemākā pozīcijā piedāvātā spuldzes cena,
A(vērt) – vērtējamā pozīcijā piedāvātā spuldzes cena,
P(max) – noteiktais maksimālais punktu skaits kritērijā,
P - vērtējamā piedāvājuma iegūtais punktu skaits kritērijā, noapaļots līdz veselam skaitlim.

2. Kritērijā „Energoefektivitātes klase” piešķiramie punkti:

	Energoefektivitātes klase
	Piešķiramais punktu skaits

	A
	30

	B
	25

	C
	20

	D
	15

	E
	10

	F
	5




3. Kritērijā „ Ekspluatācijas laiks” piešķiramie punkti:
	Ekspluatācijas laiks (h)
	Piešķiramais punktu skaits

	45000 un vairāk
	30

	40000-44999
	25

	35000-39999
	20

	30000-34999
	15

	25000-29999
	10

	20000-24999
	5



Līgumslēgšanas tiesības katrā pozīcijā tiek piešķirtas, ja pretendenta piedāvājums pozīcijā ir sasniedzis vismaz 50 punktus.

2.daļa “Galda lampas”
	
	Saimnieciski izdevīgākā piedāvājuma vērtēšanas kritēriji
	Maksimālā skaitliskā vērtība

	A
	Piedāvātā spuldzes cena (bez PVN)
	58

	B
	Energoefektivitātes klase
	42

	
	Maksimālais iespējamais kopējais punktu skaits
	100



1. Kritērijā „Piedāvātā spuldzes cena (bez PVN)” piedāvājumam ar viszemāko cenu (lētākā piedāvājuma cena) tiek piešķirts maksimālais punktu skaits (58), bet pārējiem piedāvājumiem punkti tiks aprēķināti saskaņā ar formulu:

P=A(min)/A(vērt)*P(max), kur:
A(min) – zemākā pozīcijā piedāvātā spuldzes cena,
A(vērt) – vērtējamā pozīcijā piedāvātā spuldzes cena,
P(max) – noteiktais maksimālais punktu skaits kritērijā,
P - vērtējamā piedāvājuma iegūtais punktu skaits kritērijā, noapaļots līdz veselam skaitlim.

2. Kritērijā „Energoefektivitātes klase” piešķiramie punkti:

	Energoefektivitātes klase
	Piešķiramais punktu skaits

	A
	42

	B
	35

	C
	28

	D
	21

	E
	14

	F
	7


Līgumslēgšanas tiesības katrā pozīcijā tiek piešķirtas, ja pretendenta piedāvājums pozīcijā ir sasniedzis vismaz 65 punktus 
4.3.3. 	Ja pirms tam, kad pieņemts lēmums par iepirkuma līguma (vispārīgā vienošanās) slēgšanas tiesību piešķiršanu, tiek konstatēts, ka vismaz 2 (divu) piedāvājumu novērtējums ir vienāds, tad līguma (vispārīgā vienošanās) slēgšanas tiesības tiek piešķirtas abiem (visiem) pretendentiem, atbilstoši iepirkuma procedūras dokumentos noteiktajai vērtēšanas metodikai. 

4.4.	Iepirkuma procedūras pārtraukšana
[bookmark: _Hlk24114363]4.4.1.	Ja kādā iepirkuma priekšmeta daļas atsevišķajā pozīcijā līgumslēgšanas tiesības ir piešķiramas tikai vienam pretendentam, tiek pieņemts lēmums pārtraukt iepirkuma procedūru attiecīgajā pozīcijā. 
[bookmark: _Toc243284114][bookmark: _Toc6303570]5.	Pretendenta tiesības un pienākumi
5.1. 	Pretendenta tiesības
5.1.1.	Iesniegt piedāvājumu.
5.1.2.	Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
5.2. 	Pretendenta pienākumi
5.2.1.	Uzturēt aktīvu e-adresi un konkursa laikā pastāvīgi sekot līdzi tajā ienākošajai korespondencei, ņemot vērā, ka saziņa ar pretendentu notiek izmantojot tikai e-adresi. Ar ārvalstī reģistrētu uzņēmumu  oficiālā saziņa notiek izmantojot pieteikuma veidlapā norādīto e-pasta adresi.  
5.2.2.	Sagatavot piedāvājumu atbilstoši Nolikuma prasībām.
5.2.3.	Sniegt patiesu informāciju.
5.2.4.	Iepirkuma komisijas norādītajā termiņā sniegt atbildes uz komisijas pieprasījumiem par papildu informāciju, kas nepieciešama piedāvājumu vērtēšanai.
5.2.5.	Segt visas izmaksas, kas saistītas ar piedāvājuma un tajā iekļauto dokumentu sagatavošanu un iesniegšanu.
5.2.6.	Iesniegt tikai vienu piedāvājumu.
5.2.7. 	Pretendentam, kas izvēlēts vispārīgās vienošanās slēgšanai, 24 (divdesmit četru) stundu laikā parakstīt vispārīgo vienošanos, kas kopīgota koplietošanas vietnē “paraksts.lv”   no pasūtītāja uzaicinājuma ‒ kopīgotā dokumenta saites (linka) nosūtīšanas brīža.
Kamēr pretendents nav parakstījis vispārīgo vienošanos, pretendentam nav pieejas e-pasūtījumu apakšsistēmai darījumu slēgšanai attiecībā uz vispārīgās vienošanās priekšmetu.
Ja noteiktajā termiņā pretendents vispārīgo vienošanos neparaksta un rakstveidā neinformē pasūtītāju par kavējuma iemesliem, uzskatāms, ka pretendents atteicies no tam piešķirtajām vispārīgās vienošanās slēgšanas tiesībām.
Neatkarīgi no kavējuma iemesliem, par kuriem pretendents informējis pasūtītāju, pretendentam ir pienākums parakstīt vispārīgo vienošanos 20 (divdesmit) darbdienu laikā no pasūtītāja sākotnējā uzaicinājuma slēgt vispārīgo vienošanos nosūtīšanas dienas; ja minētajā termiņā pretendents vispārīgo vienošanos neparaksta, pretendents zaudē vispārīgās vienošanās slēgšanas tiesības.
5.2.8.	Pretendentam, ko veido personu grupa, kas nav reģistrēta kādā noteiktā juridiskā statusā saskaņā ar kādas Eiropas Savienības dalībvalsts normatīvajiem aktiem, un kas tiks uzaicināts slēgt vispārīgo vienošanos, pirms vienošanās noslēgšanas būs pienākums:
· reģistrēt personālsabiedrību atbilstoši attiecīgās pretendenta reģistrācijas valsts normatīvajiem aktiem, paredzot, ka katram personālsabiedrības dalībniekam būs pilna atbildība;
· vai noslēgt sabiedrības līgumu, vienojoties par apvienības dalībnieku atbildības sadalījumu vispārīgo vienošanos nosacījumu izpildei.
5.2.9.	Pretendentam, kuram piešķirtas vispārīgās vienošanās slēgšanas tiesības, bet kurš nav reģistrēts Elektronisko iepirkumu sistēmā, nekavējoties iesniegt Valsts digitālās attīstības aģentūrā Elektronisko iepirkumu sistēmas dalībnieka reģistrācijas dokumentus (par reģistrācijas informāciju sk. 1.3.1.apakšpunktā). 
		Ja pretendents 3 (trīs) darbdienu laikā no vispārīgās vienošanās parakstīšanas datuma Valsts digitālās attīstības aģentūrā Elektronisko iepirkumu sistēmas dalībnieka reģistrācijas dokumentus nav iesniedzis, Valsts digitālās attīstības aģentūra vispārīgo vienošanos daļā uz attiecīgo pretendentu vienpusēji izbeidz.

